Christelik - Kinders - Tieners: Graffiti Books
Christelik - Kinders: Tieners
Schalk Holloway, Tienie Wyngaard, Werner Strauss
Christelik - Kinders - Tieners
God se Woord is ons lewensbrood, maar vir die jonger geslag kan dit uitdagend wees om die Bybel te bestudeer. Die formele ou styl van aanbieding steel dikwels die varsheid van dié "brood".
Die groot storie is anders: Dit is 'n handleiding gerig op tieners met 'n vars, moderne aanslag. Dit bied tieners 'n meer verstaan bare grondslag vir hul geloof en sal hulle lus maak vir meer.
Die boek vertel die "groot storie" - God se storie - op 'n interaktiewe manier sodat jong lesers ingetrek word. Dit bied 'n chronologiese oorsig van God se volk se geskiedenis, Jesus se tyd hier op aarde, insluitend sy kruisdood en hemelvaart, die stigting van die Kerk en die geloofsgemeenskap nou. Daarby bevat elke hoofstuk ook eietydse illustrasies, nuttige inligting oor die Bybelse wêreld, sleutel-Skrifgedeeltes, die hoogtepunte van 'n spesifieke gedeelte van die Bybel, wie die hoofkarakters is en punte vir nadenke.
Dit is geskryf in 'n gemaklike styl wat tot tieners sal spreek - 'n moet-hê-boek vir enige jong Christen.
Uniek & Amazing
Jennifer Rothschild weet hoe maklik tienermeisies voel asof hulle nie raakgesien word nie en onsigbaar is. In Uniek & amazing gebruik Jennifer die ongewoonste liefdesverhaal in die Bybel, wat ons in die boek Hosea kry, om jong meisies te laat besef dat God vir hulle lief is en vir hulle omgee, maak nie saak hoe hulle tans oor hulleself voel nie.
Jong meisies sal ontdek:
• As jy wegdwaal, sal Hy jou soek en kry.
• As jy bang is, sal Hy jou rustig maak.
• As jy twyfel in Hom, sal Hy jou geloof versterk.
Uniek & amazing is ideaal vir alle tienermeisies wat graag hulle identiteit in Christus wil vind.
Klassieke Kinderbybel storieboek
Nina Smit, Johann Smit
DIE KLASSIEKE KINDERBYBEL-STORIEBOEK is die plek waar klassieke Bybelstories en elke leser - jonk of oud - se verbeelding mekaar ontmoet.
Johan en Nina Smit se wonderlike keuse van 100 stories uit die Ou Testament en 100 stories uit die Nuwe Testament is geskryf in 'n taal waarmee kinders kan identifiseer. Hierdie pragtige stories saam met Alan Parry se aangrypende klassieke illustrasies belowe maklik-om-te-lees-stories tesame met 'n insiggewende Bybellees-ervaring.